Zanotowałem skrzętnie, co pedzioł mi Bronek. A pedzioł tela: Moga pochwolić stoisko metropolii, choc musioł żech trocha ze tom frelom pogodać, niym zaczła mi wyciongać, to co miała na zapleczu.
Przi Wieliczce za dugo żech niy stoł - tam boł tyn som bergmon co łońskego roku - wtedy mi richtig wiela materiałow doł, toż tym razym yno my se połosprowiali. Moga pochwolić Kłodawa - ciekawe, choć niy mieli takego jakby mini przewodnika - a na to żech rachowoł. Dolny Slonsk tyż piykny - Osówka, Walim. Młyn Papiyrniczy ze Dusznik, to juz piykno tradycjo - łonskego roku boło podobnie.
Jak zowdy blysły Mysłowice ze swojim muzeum pożarnictwa. Zawada - wodociongi - tym razym miały ło wiela bogatsze stoisko. Ucieszyły mie Gierałtowice - były zdo sie piyrszy roz, a wypadły richtig piyknie.
Tyn podkarpacki Szlak Ceramiki tyż boł ciekawy, no i Kurpie - brakowało mi tam jednak trocha zaś jakegoś ciekawego darmowego mini-przewodnika, bo na kupno ksionżek niy boł zech nastawiony (idzieło te Kurpie).
Co do zagranicznych to Freyburg boł niy do pobicio - tela że niy mieli nic po polsku. Czechy, Słowacjo wypadły dostatnio -wino "Masaryk" moga polecić. Trocha zawiod mie tym razym Seclin
- łońskego roku mieli tam Poloka z pochodziynio - szło sie dogodać po polsku - no i podelektować tom ich mandarynkowkom - latoś mi sie niy udało. Te stoisko, jako tyż włoske jednak, skiż bariery jynzykowy dlo mie było mniyj atrakcyjne.
Stoisko Zabrza tyż miało ciekawe materiały - było widać, że złaziyło to wszysko "na pniu".Toż tela mojich uwog, choc niy ło wszyskich stoiskach.
Dziekuje piyknie, Ludku Roztomiły. Pyrsk!
szl_Latn szl_Latn szl_Latn szl_Latn szl_Latn szl_Latn szl_Latn szl_Latn